མཇུག་ཏུ་ཐ་སྙད་འགྲན་བསྡུར་གོ་སྒྲིག་ཚོགས་ཆུང་ལ་ཐེངས་འདིར་ཐ་སྙད་འགྲན་བསྡུར་ནང་འཛུལ་ཞུགས་བྱེད་མཁན་སློབ་གྲྭ་ཁག་ག་ཚོད་ཡོད་པ་དང་འགྲན་བསྡུར་དེ་རྣམ་པ་ག་འདྲ་ཞིག་གི་ངོས་ནས་བྱེད་ཀྱི་ཡོད་སོགས་དྲིས་པར།མ་གཞི་དེ་སྔོན་ཡིན་ན་ང་ཚོས་སློབ་གྲྭ་མི་འདྲ་བ་༢༡ཙམ་ལ་སྐད་བཏང་ཡོད་ན་ཡང་།རྗེས་སུ་སློབ་གྲྭ་ཁག་ཅིག་གིས་གནས་སྟངས་མང་པོ་ཞིག་གིས་བཅར་ཐུབ་ཀྱི་མེད་སྐོར་བརྗོད་ནས་འཛུལ་ཞུགས་བྱས་མ་སོང་།ད་ལྟ་དངོས་སུ་འཛུལ་ཞུགས་བྱས་ཡོད་མཁན་སློབ་གྲྭ་༡༦ཡོད་པ་དང་དེ་དག་བོད་ཁྱིམ་སློབ་གྲྭ་ཁག་དང་སམ་བྷོཊ་ཁྱབ་ཁོངས་སློབ་གྲྭ་ཁགདེ་བཞིན་དྷ་སའི་གནས་གཡོན་གྱི་མཐོ་སློབ་ཁག་དང་དགོན་སྡེ་ཁག་བཅས་ནས་ཡོད་པ་རེད།ཐེངས་འདིའི་ཐ་སྙད་འགྲན་བསྡུར་དེ་ཉིན་གཉིས་ཀྱི་རིང་བྱེད་ཀྱི་ཡོད་ལ།འགྲན་བསྡུར་གྱི་བརྒྱུད་རིམ་རྣམ་པ་དེ་མང་རྒྱུག་མང་བྲིས་དང་དཔོད་བྲིས།འགྲིག་རྟགས་ནོར་རྟགས།པར་རིས་ངོས་འཛིན།དངོས་པོ་ངོས་འཛིན།རྣམ་འགྱུར་ངོས་འཛིན།བྲོ་བ་ངོས་འཛིན།ནོར་བཅོས་བཅས་ཡོད་པ་དང་།ཉིན་དང་པོར་ང་རང་ཚོའི་དཔར་སྐྲུན་བྱས་པའི་དེབ་ཆུང་རང་གི་ངོས་ཀྱི་ཐ་སྙད་ཁག་ལ་འགྲན་བསྡུར་བྱེད་རྒྱུ་ཡིན།ཉིན་གཉིས་པར་སློབ་མ་ཚོར་སྐད་ཡིག་དང་སྐད་ཡིག་གི་མ་འོངས་པའི་གནས་སྟངས་སོགས་ཀྱི་ཐད་བསམ་ཚུལ་དང་བགྲོ་གླེང་སོགས་གོ་སྒྲིག་བྱས་ཡོད།ཅེས་བརྗོད་སོང་།